Държавен вестник, бр. 50, 2013 г., стр. 11

БРОЙ  50	
Д Ъ Р Ж А В Е Н  В Е С Т Н И К 	
СТР.  11  
дат договорени между съответните Национални 
органи по сигурността или Компетентни органи 
по сигурността в съответствие с националното 
им законодателство.
(3) Получателят трябва да потвърди в 
писмен вид получаването на класифицирана 
информация с ниво ПОВЕРИТЕЛНО/UK 
CONFIDENTIAL и с по-високо ниво. За да 
улесни това, Авторът на информацията трябва 
да приложи към класифицираната информация 
разписка, която да бъде подписана от Получа­
теля и да му бъде върната обратно.
(4) Ако Получателят иска да предаде кла­
сифицирана информация, получена от Автора, 
извън територията на която и да е от Страни­
те, той трябва да има предварително писмено 
разрешение от Автора на информацията.
(5) Класифицирана информация с ниво ЗА 
СЛУЖЕБНО ПОЛЗВАНЕ/UK RESTRICTED 
се предава физически в съответствие с нацио­
налното законодателство на Автора на инфор­
мацията, което може да включва използването 
на одобрени национални пощенски служби и 
търговски дружества, които извършват кури­
ерска дейност.
(6) Класифицирана информация с ниво 
ПОВЕРИТЕЛНО/UK CONFIDENTIAL или с 
по-високо ниво се предава по електронен път 
само чрез използване на криптографски системи, 
одобрени от съответните Национални органи 
по сигурността или Компетентни органи по 
сигурността на двете Страни.
(7) Класифицирана информация с ниво ЗА 
СЛУЖЕБНО ПОЛЗВАНЕ/UK RESTRICTED 
е достъпна или се предава по електронен път 
чрез публична електронна мрежа само ако тя е 
защитена с подходящи криптографски средства, 
взаимно одобрени от Националните органи 
по сигурността или Компетентните органи по 
сигурността на двете Страни.
(8) Когато се пренася като пратка голям 
обем класифицирана информация, начинът 
на транспортиране, маршрутът и всякакви из­
исквания по ескортирането є трябва да бъдат 
обект на транспортен план, взаимно договорен 
предварително между съответните Национални 
органи по сигурността или Компетентни органи 
по сигурността на Страните.
Член 8
Ограничения на достъпа и използването
(1) Освен ако не е дадено предварително 
писмено съгласие за обратното, Получателят 
не трябва да използва или да позволява из­
ползването на каквато и да е класифицирана 
информация, освен за целите, за които е 
предоставена, и в рамките на ограниченията, 
наложени от или от името на Автора.
(2) Получателят трябва да предприеме всички 
необходими мерки съгласно националното си 
законодателство, за да защити от разкриване 
предоставената му от Автора класифицирана 
информация. Ако има искане за премахване 
нивото на класификация или за разкриване 
на каквато и да е класифицирана информа­
ция, обменяна съгласно разпоредбите на това 
Споразумение, Получателят трябва незабавно 
да уведоми Автора на информацията и двете 
Страни трябва взаимно да проведат писмени 
консултации преди вземане на решение.
(3) Съгласно разпоредбите на алинея 2 на 
този член и националното законодателство кла­
сифицирана информация, предоставена по това 
Споразумение, не трябва да бъде разкривана 
на Трети страни без предварителното писмено 
съгласие на Автора на информацията.
Член 9
Превод, размножаване и унищожаване на 
класифицирана информация
(1) Всички преводи или копия на класи­
фицирана информация трябва да имат същата 
маркировка като оригинала, да бъдат защитени 
по съответния начин и да се правят само от 
лица със съответното разрешение за достъп до 
класифицирана информация. Броят на копията 
трябва да бъде ограничен до необходимия брой 
за официални цели.
(2) Всички преводи трябва да съдържат под­
ходящо отбелязване на езика на превода, което 
посочва, че същите съдържат класифицирана 
информация на Автора.
(3) Класифицирана информация с ниво 
СТРОГО СЕКРЕТНО/UK ТОР SECRET не 
трябва да бъде копирана от Получателя без 
предварителното писмено съгласие на Автора 
на информацията.
(4) Класифицирана информация, включител­
но всякакви електронни копия или копия на 
хартиен носител, трябва да бъде унищожавана 
в съответствие с националното законодателство 
на Получателя, след като вече не е необходи­
мо да бъде пазена за целта, за която е била 
предоставена.
(5) Освен ако не е предоставено писмено 
съгласие на Автора, класифицирана информация 
с ниво СТРОГО СЕКРЕТНО/UK ТОР SECRET, 
която вече не е необходима, трябва да бъде 
върната на Националния орган по сигурността 
или Компетентния орган по сигурността на 
Автора на информацията и да не бъде унищо­
жавана от Получателя.
(6) Получателят може да унищожи класи­
фицирана информация с ниво СТРОГО СЕК­
РЕТНО/UK TOP SECRET в съответствие с 
националното си законодателство при предос­
тавено писмено съгласие за това от Автора на 
информацията. Получателят съставя протокол 
за унищожаване, който удостоверява унищо­
жаването на информация с ниво СТРОГО СЕ­
КРЕТНО/UK TOP SECRET и се подписва от 
две лица, притежаващи разрешение за достъп 
до съответното ниво.